stanford-oval/wikipedia huggingface dataset:
วิทยาลัยพิชญบัณฑิต
การศึกษา

วิทยาลัยพิชญบัณฑิต เปิดทำการสอนในระดับปริญญาตรี และปริญญาโท เมื่อปี พ.ศ. 2551 นับเป็นสถาบันเอกชนแห่งแรกในจังหวัดหนองบัวลำภู โดยเปิดทำการสอนใน 5 คณะวิชา 1 บัณฑิตศึกษาได้แก่<ref>วิทยาลัยพิชญบัณฑิต[ลิงก์เสีย]จากเว็บไซต์การรับสมัครบุคคลเข้าศึกษาในสถาบันอุดมศึกษา</ref
| หลักสูตรที่เปิดสอนในวิทยาลัยพิชญบัณฑิต> คณะ | หลักสูตรที่เปิดสอนในวิทยาลัยพิชญบัณฑิต> ระดับปริญญาตรี | หลักสูตรที่เปิดสอนในวิทยาลัยพิชญบัณฑิต> ระดับปริญญาโท | หลักสูตรที่เปิดสอนในวิทยาลัยพิชญบัณฑิต> ระดับปริญญาเอก |  |
| --- | --- | --- | --- | --- |
|  คณะบริหารธุรกิจ |  หลักสูตรบริหารธุรกิจบัณฑิต (บธ.บ.) สาขาวิชาการจัดการ หลักสูตรบัญชีบัณฑิต (บช.บ.) สาขาวิชาบัญชี |  |  |  |
|  คณะวิศวกรรมศาสตร์ |  หลักสูตรวิศวกรรมศาสตรบัณฑิต (วศ.บ.) สาขาวิชาวิศวกรรมไฟฟ้า |  |  |  |
|  คณะรัฐศาสตร์ |  หลักสูตรรัฐประศาสนศาสตรบัณฑิต (รป.บ.) สาขาวิชารัฐประศาสนศาสตร์ |  หลักสูตรหลักสูตรรัฐประศาสนศาสตรมหาบัณฑิต (รป.ม.) สาขาวิชารัฐประศาสนศาสตร์ |  หลักสูตรปรัชญาดุษฎีบัณฑิต (ปร.ด.) สาขาวิชารัฐศาสตร์ |  |
|  คณะวิทยาศาสตร์ |  หลักสูตรวิทยาศาสตรบัณฑิต (วท.บ.) สาขาวิชาเทคโนโลยีสารสนเทศและสื่อดิจิทัล  สาขาวิชาวิทยาศาสตร์การกีฬา หลักสูตรสาธารณสุขศาสตรบัณฑิต สาขาวิชาสาธารณสุขชุมชน |  |  |  |
|  คณะศึกษาศาสตร์ |  หลักสูตรศึกษาศาสตรบัณฑิต (ศษ.บ.) สาขาวิชาการศึกษาปฐมวัย |  หลักสูตรศึกษาศาสตรมหาบัณฑิต  (ศษ.ม.) สาขาวิชาการบริหารการศึกษา  สาขาวิชาหลักสูตรและการสอน |  หลักสูตรปรัชญาดุษฎีบัณฑิต (ปร.ด.) สาขาการบริหารการศึกษา |  |
ศูนย์การศึกษานอกที่ตั้ง จ.อุดรธานี

เปิดทำการสอนในระดับปริญญาตรี โดยเปิดทำการสอนใน 3 คณะวิชา ได้แก่
คณะบริหารธุรกิจ
สาขาวิชาการจัดการ
หลักสูตรบัญชีบัณฑิต
คณะรัฐศาสตร์และนิติศาสตร์
สาขาวิชารัฐประศาสนศาสตร์
คณะวิทยาศาสตร์
สาขาวิชาสาธารณสุขชุมชน
แหล่งข้อมูลอื่น

วิทยาลัยพิชญบัณฑิต เก็บถาวร 2016-12-31 ที่ เวย์แบ็กแมชชีน
วงศ์แมวน้ำ

| วงศ์แมวน้ำ |
| --- | --- |


การจำแนกชั้นทางวิทยาศาสตร์
อาณาจักร:: สัตว์
ไฟลัม:: สัตว์มีแกนสันหลัง
ชั้น:: สัตว์เลี้ยงลูกด้วยน้ำนม
อันดับ:: สัตว์กินเนื้อ
อันดับย่อย:: Caniformia
ไม่ได้จัดลำดับ:: สัตว์ตีนครีบ
วงศ์:: Phocidae Gray, 1821

Genera
 Monachus (Monk Seals)  แมวน้ำช้าง (Elephant Seal)  แมวน้ำกินปู (Crabeater Seals)  Leptonychotes  แมวน้ำเสือดาว (Leopard Seals)  Ommatophoca  Erignathus (Bearded Seals)  Phoca  Pusa  แมวน้ำเทา (Grey Seals)  Cystophora (Hooded Seals)
วงศ์แมวน้ำ (อังกฤษ: true seal, earless seal) เป็นสัตว์เลี้ยงลูกด้วยนมในวงศ์ใหญ่สัตว์ตีนครีบ ซึ่งแบ่งออกเป็น 3 กลุ่มคือวงศ์ไม่มีใบหู(Phocidae) วงศ์แมวน้ำมีหู (Otariidae) และ วอลรัส (Odobenidae)
ลักษณะทั่วไป

แมวน้ำตัวผู้จะใหญ่กว่าตัวเมีย โดยมีคอเป็นสันใหญ่ สีขนลำตัวของตัวผู้เป็นสีเทา-ดำ และมีสีน้ำตาลแซม น้ำหนักราว 247 กิโลกรัม ความยาว 2.15 เมตร ตัวเมียมีสีลำตัวเป็นสีน้ำตาล-เทา น้ำหนักราว 57 กิโลกรัม และมีความยาว 1.56 เมตร
ลักษณะทั่วไป > ถิ่นอาศัยและอาหาร

แมวน้ำจะออกจับปลาในทะเลใกล้เกาะเล็ก ๆ และขึ้นฝั่งบนเกาะบริเวณชายหาดที่เป็นโขดหินที่มีการขึ้นลงของน้ำทะเลในเขตแอฟริกาใต้ กินปลาเป็นอาหารหลักรวมทั้งปลาหมึกและหอย
ลักษณะทั่วไป > พฤติกรรมและการสืบพันธุ์

แมวน้ำเคปเฟอร์ซีลเป็นสัตว์สังคม แต่มักขี้บ่น อยู่รวมกันเป็นฝูงใหญ่ ชอบล่าเหยื่อและหากินตามผิวน้ำหรือน้ำตื้นๆ หากินปลาตามเรือของชาวประมง ในช่วงกลางเดือนตุลาคม ตัวผู้จะไปยังพื้นที่ผสมพันธุ์ซึ่งเป็นชายหาดที่เป็นโขดหินและประกาศอาณาเขต อีกหลายสัปดาห์ต่อมาตัวเมียจะตามเข้ามาเพื่อออกลูกจำนวน 1 ตัว ซึ่งจะมีตัวเมียหลายตัวเข้ามาในอาณาเขต ตัวผู้ที่ครองอาณาเขตจะไล่ตัวผู้ตัวอื่นออกนอกอาณาเขตหากล้ำเข้ามา จนกว่ามันจะได้ผสมพันธุ์กับตัวเมียทุกตัว ตัวเมียจะเป็นสัดหลังการออกลูก 5 - 6 วัน และมีระยะการตั้งท้องนานประมาณ 1 ปี
โรงพยาบาลกาฬสินธุ์

| โรงพยาบาลกาฬสินธุ์ |
| --- | --- |
Kalasin Hospital


ประเภท: รัฐ (โรงพยาบาลทั่วไป)
ที่ตั้ง: 283 ถนนกาฬสินธุ์ อำเภอเมือง จังหวัดกาฬสินธุ์ 46000
ข้อมูลทั่วไป
ก่อตั้ง: พ.ศ. 2493
สังกัด: กระทรวงสาธารณสุข
ความร่วมมือ: คณะแพทยศาสตร์ มหาวิทยาลัยมหาสารคาม
ผู้อำนวยการ: พญ.จารุพรรณ มโนสิทธิศักดิ์
จำนวนเตียง: โรงพยาบาลทั่วไป ขนาด S จำนวน 540 เตียง
เว็บไซต์: http://klsh.moph.go.th/
โรงพยาบาลกาฬสินธุ์ เป็นโรงพยาบาลประจำจังหวัดกาฬสินธุ์ ขนาด 540 เตียง[ต้องการอ้างอิง] สังกัดกระทรวงสาธารณสุข ให้บริการรักษาทั่วผู้ป่วยในและผู้ป่วยนอก ตั้งอยู่ที่เลขที่ 283 ถนนกาฬสินธุ์ อำเภอเมือง จังหวัดกาฬสินธุ์ และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยมหาสารคาม
ประวัติ

โรงพยาบาลกาฬสินธุ์ ก่อตั้ง พ.ศ. 2493 เพื่อรองรับผู้ป่วยหนักที่ถูกส่งต่อมารักษา 18 อำเภอในจังหวัดกาฬสินธุ์ จากโรงพยาบาลชุมชน 17 แห่ง และสถานีอนามัยตำบลกว่า 600 แห่ง เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานคร
ศูนย์แพทยศาสตรศึกษาชั้นคลินิก

ศูนย์แพทยศาสตรศึกษาชั้นคลินิก โรงพยาบาลกาฬสินธุ์ ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD)  เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยมหาสารคามโดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยมหาสารคาม ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยมหาสารคาม ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลกาฬสินธุ์
หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก โรงพยาบาลกาฬสินธุ์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยมหาสารคาม ใน 1 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต (พ.บ.) สาขาวิชาแพทยศาสตร์:  มหาวิทยาลัยมหาสารคาม
ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |
| --- | --- |
 ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3) ระดับชั้นคลินิก (ชั้นปี 4 - 6):  มหาวิทยาลัยมหาสารคาม  ศูนย์แพทยศาสตรศึกษาชั้นคลินิก โรงพยาบาลกาฬสินธุ์
การรับบุคคลเข้าศึกษาในหลักสูตรแพทยศาสตรบัณฑิต

คณะแพทยศาสตร์ มหาวิทยาลัยมหาสารคาม เปิดรับนิสิตแพทย์รุ่นที่ 1 ในปีการศึกษา 2549 โดยใช้ระบบรับตรงของคณะแพทยศาสตร์ มหาวิทยาลัยมหาสารคาม ปัจจุบัน คณะแพทยศาสตร์ เปิดรับนิสิตในหลักสูตรแพทยศาสตรบัณฑิต สาขาวิชาแพทยศาสตร์ทั้งสิ้น 1 โครงการ ได้แก่
โครงการผลิตแพทย์เพิ่มเพื่อชาวชนบท (CPIRD) คณะแพทยศาสตร์
โดยคณะเปิดรับเฉพาะนักเรียนที่มีภูมิลำเนาในเขตพื้นที่ 7 จังหวัดภาคตะวันออกเฉียงเหนือเท่านั้น คือ มหาสารคาม ร้อยเอ็ด กาฬสินธุ์ ขอนแก่น มุกดาหาร นครพนม และสกลนคร
บางจาก ศรีราชา

| --- | --- |
ประเภท: พลังงานและสาธารณูปโภค
การซื้อขาย: SET:BSRC
อุตสาหกรรม: ทรัพยากร
รูปแบบ: บริษัทมหาชนจำกัด
ก่อนหน้า: เอสโซแห่งประเทศไทย
ก่อตั้ง: 12 มกราคม พ.ศ. 2508 (60 ปี)
สำนักงานใหญ่: เลขที่ 3195/17-29 ถนนพระรามที่ 4 แขวงคลองตัน เขตคลองเตย กรุงเทพมหานคร
ผลิตภัณฑ์: น้ำมันสำเร็จรูปชนิดเบา น้ำมันสำเร็จรูปชนิดกึ่งหนักกึ่งเบา น้ำมันสำเร็จรูปชนิดหนัก อะโรเมติกส์และเคมีภัณฑ์ 
เว็บไซต์: http://www.bsrc.co.th
บริษัท บางจาก ศรีราชา จำกัด (มหาชน) (อังกฤษ: Bangchak Sriracha Public Company Limited ชื่อย่อ:BSRC)  เป็นบริษัทของไทย ผู้ประกอบกิจการโรงกลั่นปิโตรเลียม และจำหน่ายผลิตภัณฑ์ปิโตรเลียมแบบครบวงจร (integrated) อีกทั้งบริษัทยังทำการผลิตและจำหน่ายผลิตภัณฑ์อะโรเมติกส์และเคมีภัณฑ์อื่นโดยช่องทางขายผ่านทางลูกค้ารายย่อยและทางเครือข่ายที่กว้างขวางของสถานีบริการน้ำมันค้าปลีกภายใต้ชื่อการค้าเอสโซ่ รวมทั้งขายโดยตรงให้แก่ลูกค้าในภาคอุตสาหกรรม ค้าส่ง การบินและการเดินเรือ
ประวัติ

บริษัทได้เริ่มจดทะเบียนจัดตั้งขึ้นในวันที่ 12 มกราคม พ.ศ. 2508 โรงกลั่นน้ำมันของบริษัทได้เริ่มดำเนินงานในปี พ.ศ. 2514 และต่อมาบริษัทได้รับอนุญาตให้ขยายโรงงานและประกอบกิจการโรงงานกลั่นน้ำมันแร่ขนาดใช้น้ำมันดิบวันละไม่เกิน 35,000 บาร์เรล ภายใต้สัญญาประกอบกิจการโรงกลั่นน้ำมันปิโตรเลียมและเกี่ยวกับผลิตภัณฑ์จากปิโตรเลียมระหว่างกระทรวงอุตสาหกรรมกับบริษัท ลงวันที่ 14 มีนาคม พ.ศ. 2516 และในปี พ.ศ. 2528 รัฐบาลได้อนุมัติให้บริษัทเพิ่มกำลังกลั่นน้ำมันดิบเป็นวันละ 63,000 บาร์เรล จากการปรับเพิ่มปริมาณการผลิต หลังจากนั้นในปี พ.ศ. 2534 รัฐบาลได้อนุมัติการเพิ่มกำลังกลั่นน้ำมันดิบที่ได้รับอนุญาตของโรงกลั่นน้ำมันของบริษัทเป็นวันละ 185,000 บาร์เรล บริษัทได้ทยอยเพิ่มกำลังกลั่นน้ำมันดิบของโรงกลั่นน้ำมันของบริษัทด้วยการปรับปรุงและพัฒนาอย่างต่อเนื่องจนมีกำลังกลั่นน้ำมันดิบในปัจจุบันอยู่ที่วันละ 174,000 บาร์เรล
ในวันที่ 12 มีนาคม พ.ศ. 2539 บริษัทได้จดทะเบียนแปรสภาพจากบริษัทจำกัดเป็นบริษัทมหาชนจำกัด ในปี พ.ศ. 2541 บริษัทเริ่มก่อสร้างโรงงานอะโรเมติกส์ในพื้นที่โรงกลั่นน้ำมันศรีราชาของบริษัท การก่อสร้างโรงงานอะโรเมติกส์ของบริษัทได้ดำเนินการแล้วเสร็จในปี พ.ศ. 2542 โดยมีกำลังการผลิตพาราไซลีนปีละ 350,000 ตัน บริษัทได้เข้าเป็นหลักทรัพย์จดทะเบียนในตลาดหลักทรัพย์แห่งประเทศไทยในวันที่ 6 พฤษภาคม พ.ศ. 2551
ในวันที่ 11 มกราคม พ.ศ. 2566 บางจาก คอร์ปอเรชั่น ได้เข้าซื้อหุ้นสามัญของเอสโซ่จากเอ็กซอนโมบิล ในสัดส่วนร้อยละ 65.99 โดยมีมูลค่ากิจการ 55,000 ล้านบาท การดำเนินการซื้อขายแล้วเสร็จเมื่อวันที่ 31 สิงหาคม พ.ศ. 2566 โดยหลังจากการเข้าซื้อกิจการเอสโซ่ เอ็กซอนโมบิลจะยังเป็นผู้นำเข้าผลิตภัณฑ์หล่อลื่นและเคมีภัณฑ์ในประเทศไทยต่อไป ทั้งนี้เอ็กซอนโมบิลได้ให้บางจากใช้สิทธิ์ในตราสินค้า เอสโซ่ ต่อไปอีก 2 ปี แต่ทว่าหลังจากวันที่ 1 กันยายน พ.ศ. 2566 บางจากได้ดำเนินการทยอยปลดเครื่องหมายการค้า เอสโซ่ ออกจากปั๊มเอสโซ่เดิมและใช้เครื่องหมายการค้า บางจาก แทน ก่อนที่ประชุมบริษัทฯ มีมติให้เปลี่ยนชื่อบริษัทเป็น บริษัท บางจาก ศรีราชา จำกัด (มหาชน) เมื่อวันที่ 14 พฤศจิกายน พ.ศ. 2566
ในเดือนธันวาคม พ.ศ. 2566 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ รับพระราชทานคืนตราตั้ง ที่บริษัทฯ ได้รับพระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร ตั้งแต่เดือนมีนาคม พ.ศ. 2541
การประกอบธุรกิจ

บริษัทเป็นหนึ่งในบริษัทในเครือบางจาก คอร์ปอเรชั่น โดยบริษัทเป็นเจ้าของและผู้ประกอบกิจการโรงกลั่นน้ำมันแบบคอมเพล็กซ์ (complex refinery) ซึ่งมีกำลังการกลั่นน้ำมันดิบ 174,000 บาร์เรลต่อวัน และเป็นเจ้าของและผู้ประกอบการโรงงานอะโรเมติกส์ (aromatics plant) ซึ่งมีกำลังการผลิตพาราไซลีน 500,000 ตันต่อปี และหน่วยผลิตสารทำละลายซึ่งมีกำลังการผลิต 50,000 ตันต่อปี โดยโรงงานแต่ละแห่งนี้ได้เชื่อมโยงเข้ากับหน่วยกลั่นน้ำมันและกระบวนการกลั่นน้ำมันของบริษัทแบบครบวงจร มีที่ตั้งใกล้กับท่าเรือน้ำลึกแหลมฉบังที่ศรีราชา จังหวัดชลบุรี
รายนามประธานกรรมการ

นายอรุณ ทัพพะรังสี (พ.ศ. 2508-2512)
นายถวิล สุนทรศารทูล (พ.ศ. 2512-2517)
นายมนูญ บริสุทธิ์ (พ.ศ. 2518-2521)
พลโท บุลฤทธิ์ ทรรทรานนท์ (พ.ศ. 2521-2524)
เรืออากาศโท ศุลี มหาสันทนะ (พ.ศ. 2524-2527)
นายบัณฑิต บุณยะปานะ (พ.ศ. 2527-2531)
พลอากาศเอก วาทิต โหละสุต (พ.ศ. 2531-2535)
พลเอก วันชัย จิตต์จำนงค์ (พ.ศ. 2535-2540)
นายนิคม จันทรวิทุร (พ.ศ. 2540-2544)
นายการุณ กิตติสถาพร (พ.ศ. 2544-2548)
นายจุลยุทธ หิรัณยะวสิต (พ.ศ. 2548-2552)
พลอากาศเอก อิทธพร ศุภวงศ์ (พ.ศ. 2552-2554)
พลเรือเอก สุรศักดิ์ หรุ่นเริงรมย์ (พ.ศ. 2554-2558)
นางวัชรี วิมุกตายน (พ.ศ. 2558-2562)
พลเรือเอก เชิงชาย ชมเชิงแพทย์ (พ.ศ. 2562-2566)
นายสุเทพ วงศ์วรเศรษฐ (พ.ศ. 2566-ปัจจุบัน)
ผู้ถือหุ้นรายใหญ่

ข้อมูล ณ วันที่ 18 ตุลาคม 2566
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท บางจาก คอร์ปอเรชั่น จำกัด (มหาชน) | 2,642,157,198 | 76.34% |
| 2 | กองทุนรวม วายุภักษ์หนึ่ง โดย บลจ.เอ็มเอฟซี จำกัด (มหาชน) | 141,311,700 | 4.08% |
| 3 | กองทุนรวม วายุภักษ์หนึ่ง โดย บลจ.กรุงไทย จำกัด (มหาชน) | 141,311,700 | 4.08% |
| 4 | บริษัท ไทยเอ็นวีดีอาร์ จำกัด | 90,696,920 | 2.62% |
| 5 | South East Asia UK Nominees Limited | 41,115,777 | 1.19% |
ผลิตภัณฑ์และบริการ > น้ำมันเชื้อเพลิง > แก๊สโซฮอล์

เอสโซ่ แก๊สโซฮอล์ 91
เอสโซ่ แก๊สโซฮอล์ 95
เอสโซ่ ซูพรีม พลัส แก๊สโซฮอล์ 95
เอสโซ่ แก๊สโซฮอล์ E20
ผลิตภัณฑ์และบริการ > น้ำมันเชื้อเพลิง > ดีเซล

เอสโซ่ ดีเซล
เอสโซ่ ซูพรีม พลัส ดีเซล
ผลิตภัณฑ์และบริการ > น้ำมันหล่อลื่น > ผลิตภัณฑ์หล่อลื่นเครื่องยนต์

โมบิล 1 0W-40
โมบิล 1 5W-30
โมบิล 1 5W-50
โมบิล 1 เทอร์โบ ดีเซล ปิคอัพ 5W-40
โมบิล ซูเปอร์ 2000 10W-40
โมบิล ซูเปอร์ 2000 เทอรโบสปีด 10W-30
โมบิล ซูเปอร์ 1000 20W-50
โมบิล ซูเปอร์ 1000 เทอรโบสปีด 15W-40
โมบิล เอ็กซ์ตร้า 4T 10W-40
โมบิล สเปเชียล 4T 20W-50
โมบิล เอ็กซ์ตร้า 2T
ผลิตภัณฑ์และบริการ > น้ำมันหล่อลื่น > ผลิตภัณฑ์อื่นๆ > น้ำมันระบบเกียร์อัตโนมัติและระบบพวงมาลัยพาวเวอร์

โมบิล ATF 220
โมบิลมัลติเพอร์เพิส ATF
ผลิตภัณฑ์และบริการ > น้ำมันหล่อลื่น > ผลิตภัณฑ์อื่นๆ > จารบี

โมบิลกรีส สเปเชียล
โมบิลกรีส XHP 220 Series
โมบิล โรเน็กซ์ MP
ผลิตภัณฑ์และบริการ > น้ำมันหล่อลื่น > ผลิตภัณฑ์อื่นๆ > ระบบเกียร์และเฟืองท้าย

โมบิล เดลแวค Synthetic Gear 75W-90
โมบิลลู้บ HD 80W-90, 85W-140
โมบิลลู้บ GX 80W-90
โมบิลลู้บ HD LS 80W-90
ผลิตภัณฑ์และบริการ > น้ำมันหล่อลื่น > ผลิตภัณฑ์อื่นๆ > น้ำมันเบรก

โมบิล เบรกฟูลอิด DOT 4
ผลิตภัณฑ์และบริการ > น้ำมันหล่อลื่น > ผลิตภัณฑ์อื่นๆ > น้ำมันหล่อเย็น

โมบิล คูลแล้นท์
ผลิตภัณฑ์และบริการ > น้ำมันหล่อลื่น > ผลิตภัณฑ์หล่อลื่นเครื่องยนต์เชิงพาณิชย์

โมบิล เดลแวค 1 5W-40
โมบิล เดลแวค MX 15W-40
โมบิล เดลแวค ซูเปอร์ 1400 15W-40
โมบิล เดลแวค ซูเปอร์ 20W-50
โมบิล เดลแวค 1340 SAE 40
โมบิล เดลแวค 1640 SAE 40
โมบิล เดลแวค GEO 15W-40
ผลิตภัณฑ์และบริการ > บริการ

ร้านสะดวกซื้อบิ๊กซีมินิ
ร้านสะดวกซื้อโลตัส โก เฟรซ
ศูนย์บริการรถยนต์ครบวงจร B-Quik
ศูนย์บริการเปลี่ยนถ่ายน้ำมันเครื่อง Mobil 1 Center
ปี๊มน้ำมันเอสโซ่บนถนนเพชรบุรี
จังหวัดอำนาจเจริญ

| จังหวัดอำนาจเจริญ |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Amnat Charoen
จากซ้ายไปขวา บนลงล่าง:  พระมงคลมิ่งเมือง  วันพระเหลาเทพนิมิต  สนามกีฬาจังหวัดอำนาจเจริญ  พื้นที่เกษตรกรรมในอำเภอปทุมราชวงศา 
   ธง ตรา
คำขวัญ: พระมงคลมิ่งเมือง แหล่งรุ่งเรืองเจ็ดลุ่มน้ำ งามล้ำถ้ำศักดิ์สิทธิ์ เทพนิมิตพระเหลา เกาะแก่งเขาแสนสวย เลอค่าด้วยผ้าไหม ราษฎร์เลื่อมใสใฝ่ธรรม
แผนที่ประเทศไทย จังหวัดอำนาจเจริญเน้นสีแดงแผนที่ประเทศไทย จังหวัดอำนาจเจริญเน้นสีแดง
ประเทศ:  ไทย
การปกครอง
 • ผู้ว่าราชการ : ณรงค์ เทพเสนา   (ตั้งแต่ พ.ศ. 2567) 
 • นายก อบจ. : พนัส พันธุ์วรรณ   (ตั้งแต่ พ.ศ. 2568) 
พื้นที่
 • ทั้งหมด: 3,161.248 ตร.กม. (1,220.565 ตร.ไมล์)
อันดับพื้นที่: อันดับที่ 60
ประชากร (พ.ศ. 2566)
 • ทั้งหมด: 374,137 คน
 • อันดับ: อันดับที่ 64
 • ความหนาแน่น: 118.35 คน/ตร.กม. (306.5 คน/ตร.ไมล์)
 • อันดับความหนาแน่น: อันดับที่ 42
รหัส ISO 3166: TH-37 
ชื่อไทยอื่น ๆ: อำนาจ
สัญลักษณ์ประจำจังหวัด
 • ต้นไม้: ตะเคียนหิน
 • ดอกไม้: ทองกวาวเหลือง
 • สัตว์น้ำ: ปลาสร้อยขาว
ศาลากลางจังหวัด
 • ที่ตั้ง: ภายในศูนย์ราชการจังหวัดอำนาจเจริญ ถนนชยางกูร ตำบลโนนหนามแท่ง อำเภอเมืองอำนาจเจริญ จังหวัดอำนาจเจริญ 37000
 • โทรศัพท์: 0 4551 1443
เว็บไซต์: www.amnatcharoen.go.th
 
 ส่วนหนึ่งของสารานุกรมประเทศไทย
อำนาจเจริญ เป็นจังหวัดในภาคตะวันออกเฉียงเหนือตอนล่าง มีประวัติศาสตร์มาอย่างยาวนานจากการค้นพบแหล่งชุมชนโบราณ โบราณสถาน และโบราณวัตถุตามที่กรมศิลปากรค้นพบและสันนิษฐานไว้ตามหลักฐานทางโบราณคดี (ใบเสมาอายุราว 1,000 ปี) และได้ตั้งเป็นเมืองมานานหลายร้อยปี ได้รับการจัดตั้งขึ้นเป็นจังหวัดเมื่อวันที่ 1 ธันวาคม พ.ศ. 2536 พร้อมกับจังหวัดหนองบัวลำภูและจังหวัดสระแก้ว เดิมเป็นอำเภอในจังหวัดอุบลราชธานี ประกอบด้วยอำเภออำนาจเจริญ (ปัจจุบันคืออำเภอเมืองอำนาจเจริญ) อำเภอชานุมาน อำเภอปทุมราชวงศา อำเภอพนา อำเภอหัวตะพาน อำเภอเสนางคนิคม และกิ่งอำเภอลืออำนาจ (ปัจจุบันคืออำเภอลืออำนาจ)  คำว่าอำนาจเจริญเป็นคำยืมจากภาษาเขมร มีความหมายตามตัว คือ อำนาจเจริญ เมืองที่มีสมญานามว่า เมืองข้าวหอมโอชา ถิ่นเสมาพันปี
อาณาเขต

ทิศเหนือ ติดต่อกับจังหวัดยโสธรและจังหวัดมุกดาหาร
ทิศตะวันออก ติดต่อกับประเทศลาว (โดยมีแม่น้ำโขงไหลคั่น) และจังหวัดอุบลราชธานี
ทิศใต้ ติดต่อกับจังหวัดอุบลราชธานี
ทิศตะวันตก ติดต่อกับจังหวัดยโสธร
พัฒนาการทางประวัติศาสตร์

จังหวัดอำนาจเจริญ มีหลักฐานหลายอย่างที่แสดงว่า เคยมีมนุษย์มาตั้งถิ่นฐานอยู่ตามยุคสมัยต่าง ๆ ตั้งแต่ยุคก่อนประวัติศาสตร์มาถึงยุคปัจจุบัน ผ่านฐานะการเป็นบ้านเมืองมาหลายระดับ จากชุมชนโบราณมา
เป็นบ้านเมือง
พื้นที่ของจังหวัดอยู่ในเขตแอ่งโคราช อาณาเขตด้านตะวันออกติดกับแม่น้ำโขง ทางด้านทิศใต้คลุมลำเซบก อยู่ใกล้กับลุ่มแม่น้ำมูลตอนบน ทางทิศตะวันตกติดกับลำเซบาย อยู่ใกล้กับลุ่มแม่น้ำชี ลำน้ำทั้งหลายดังกล่าวเป็นเส้นทางสำคัญของการแพร่กระจายอารยธรรม  จากรัฐอื่น ๆ มาสู่แอ่งโคราชและแอ่งสกลนคร และสืบเนื่องมาถึงบริเวณที่เป็นพื้นที่ของจังหวัดในปัจจุบัน
การตั้งถิ่นฐาน > ยุคก่อนประวัติศาสตร์

จากการสำรวจแหล่งโบราณคดีหลายแห่ง ที่มีอยู่ในเขตจังหวัด เช่น แหล่งโบราณคดีบ้านโพนเมือง ตำบลไม้กลอน อำเภอพนา แหล่งโบราณคดีโนนเมือง บ้านกุดซวย ตำบลคำพระ อำเภอหัวตะพาน แหล่งโบราณคดีโนนยาง บ้านดอนเมย ตำบลดอนเมย อำเภอเมือง ฯ  และแหล่งโบราณคดีโนนงิ้ว บ่านชาด ตำบลเค็งใหญ่ อำเภอหัวตะพาน เป็นต้น ได้พบขวานสำริด เครื่องประดับที่ทำด้วยสำริด ปรากฏว่ามีลักษณะคล้ายกับโบราณวัตถุที่พบในวัฒนธรรมบ้านเชียง จังหวัดอุดรธานี และพื้นที่ที่เป็นบริเวณแหล่งโบราณคดี มีลักษณะเป็นเนินดินรูปร่างกลมบ้าง รีบ้าง พร้อมทั้งมีคันดินล้อมรอบเนินดิน ซึ่งลักษณะดังกล่าวเป็นลักษณะของชุมชนโบราณ
เมื่อพิจารณาพื้นที่ที่เป็นแหล่งโบราณคดี และโบราณวัตถุ ที่ขุดพบในเขตจังหวัด แสดงว่าเคยมีมนุษย์สมัยก่อนประวัติศาสตร์ ตั้งถิ่นฐานอยู่เมื่อ 3,000 - 10,000 ปี มาแล้ว โดยมีหลักฐานภาพเขียนสีบนหน้าผา เป็นข้อสันนิษฐาน กล่าวคือ ภาพเขียนสีบนหน้าผาของภูผาแต้ม ในอุทยานแห่งชาติภูสระดอกบัว อำเภอดอนตาล จังหวัดมุกดาหาร ซึ่งอยู่ติดชายเขตจังหวัดอำนาจเจริญ ทางด้านทิศตะวันออกเฉียงเหนือ มีลักษณะร่วมสมัยกับภาพเขียนสีที่ผาแต้ม อำเภอโขงเจียม จังหวัดอุบล ฯ 
มีตำนานพื้นบ้านบางเรื่อง เช่น ผาแดงนางไอ่ และตำนานอุรังคธาตุ ได้กล่าวถึงชุมชนนาคว่า เคยมีอิทธิพลอยู่ในพื้นที่ภาคอีสานของไทย
การตั้งถิ่นฐาน > ยุคประวัติศาสตร์

มีบางท่านกล่าวว่าเมื่อประมาณพุทธศตวรรษที่ 12 ชาวอินเดียได้เดินทางด้วยเรือเพื่อมาค้าขายในดินแดนเอเชียตะวันออกเฉียงใต้ ผ่านทะเลมาทางเกาะชวา เข้าสู่ประเทศไทยสองสายคือ ทางหนึ่งเข้ามาตามลำน้ำเจ้าพระยา ผ่านเข้าเขตเมืองนครสวรรค์ ผ่านอาณาจักรศรีจนาศะ สู่ภาคอีสานด้านที่ราบสูงโคราช แล้วกระจายสู่ลุ่มน้ำมูล - ชี  อีกสายหนึ่งเข้ามาทางจังหวัดปราจีนบุรี ผ่านอำเภอกบินทรบุรี ข้ามช่องเขาเข้าสู่ภาคอีสาน ทางอำเภอปักธงชัย สู่ที่ราบลุ่มแม่น้ำมูล และแม่น้ำโขง 
การเข้ามาของชาวอินเดีย ในครั้งนั้นได้นำเอาวัฒนธรรมแบบทวารวดี ที่สัมพันธ์กับพุทธศาสนาฝ่ายมหายาน และวัฒนธรรมเจนละ หรือขอม ก่อนเมืองพระนคร ที่สัมพันธ์กับคติความเชื่อแบบฮินดู และพราหมณ์เข้ามาเผยแพร่ในลุ่มน้ำมูล น้ำชี และน้ำโขง 
ต่อมาวัฒนธรรมดังกล่าวได้แพร่เข้าสู่เขตจังหวัดอำนาจเจริญทางแม่น้ำโขง แม่น้ำมูลตอนล่าง และแม่น้ำชีตอนล่าง แล้วกระจายไปตามลำเซบก และลำเซบาย ดังนั้นคนพื้นเมืองที่อยู่มาก่อนได้แก่ พวกข่า กวย และส่วย จึงเป็นกลุ่มชนแรก ในเขตจังหวัดอำนาจเจริญ ที่รับเอาวัฒนธรรมแบบทวารวดี และเจนละไว้
จากการสำรวจแหล่งโบราณคดีในเขตจังหวัดอำนาจเจริญ แสดงให้เห็นว่ากลุ่มชนในสมัยทวารวดี ซึ่งเคยรุ่งเรืองอยู่ระหว่างพุทธศตวรรษที่ 12 – 15 ได้แก่ พระพุทธรูปปางประทานอภัย สมัยทวาวรดี พบที่แหล่งโบราณคดีบ้านโพนเมือง ตำบลไม้กลอน อำเภอพนา ใบเสมาหินทรายสลักรูปหม้อน้ำ และธรรมจักร สมัยทวารวดี พบที่แหล่งโบราณคดีดงเฒ่าเก่า บ้านนาหมอม้า อำเภอเมือง ฯ 
อิทธิพลวัฒนธรรมทวารวดี  มีพื้นฐานมาจากวัฒนธรรมทางพระพุทธศาสนา โบราณวัตถุที่พบในเขตจังหวัดอำนาจเจริญ เช่น พระพุทธรูป และใบเสมาหินทราย สมัยทวารวดี ล้วนสร้างขึ้นมาตามคติทางพระพุทธศาสนา 
นอกจากกลุ่มชนในสมัยทวารวดี จะเคยตั้งถิ่นฐานในเขตจังหวัดอำนาจเจริญแล้ว กลุ่มชนในสมัยวัฒนธรรมเจนละ หรือขอม ก่อนเมืองพระนคร ก็เคยตั้งถิ่นฐานอยู่ในเขตจังหวัดอำนาจเจริญ ระหว่างพุทธศตวรรษที่ 12 – 15
การตั้งถิ่นฐาน > สมัยวัฒนธรรมไทย - ลาว ถึงปัจจุบัน

อิทธิพลของวัฒนธรรมทวารวดี และเจนละสิ้นสุดลงเมื่อประมาณพุทธศตวรรษที่ 16 จนถึง พ.ศ. 2254 - 2263 จึงปรากฏหลักฐานกลุ่มชนไทย - ลาว อพยพเข้ามาตั้งถิ่นฐานในเขตจังหวัดอำนาจเจริญ ซึ่งมีอยู่สามกลุ่มด้วยกันคือ
กลุ่มแรก  มาจากกรุงศรีสัตนาคนหุตเวียงจันทน์ พร้อมกับพระครูโพนเสม็ด เมื่อประมาณปี พ.ศ. 2233  ลงมาตามลำแม่น้ำโขงจนถึงเมืองนครจัมปาศักดิ์ มาตั้งบ้านเรือนอยู่ที่บ้านทรายมูล และบ้านดอนหนองเมือง ต่อมากลายเป็นบ้านพระเหลา และเมืองพนานิคม หรืออำเภอพนา ในปัจจุบัน
กลุ่มที่สอง   กลุ่มนี้อพยพหนีภัยสงครามของกลุ่มพระวอ บุตรเจ้าอุปราชนอง  (พ.ศ. 2313 - 2319)  จากเมืองหนองบัวลำภู ผ่านมาทางบ้านสิงห์ท่า หรือเมืองยโสธร สู่นครจำปาศักดิ์ แล้วกลับมาบ้านดอนมดแดง  ซึ่งปัจจุบันคือ จังหวัดอุบลราชธานี
กลุ่มที่สาม  อพยพเข้ามาเนื่องจากกบฏเจ้าอนุวงศ์ และการเกลี้ยกล่อมตามนโยบายให้คนพื้นเมืองปกครอง คนพื้นเมือง ตามแนวความคิดของ พระสุนทรราชวงศา (บุต) เจ้าเมืองยโสธร กลุ่มดังกล่าวได้แก่ ชาวลาว ชาวไทโย่ย ชาวไทแสก ชาวไทญอ และชาวผู้ไท ซึ่งอยู่ติดกับแดนญวน ซึ่งเรียกว่า หัวเมืองพวน ได้อพยพจากฝั่งซ้ายแม่น้ำโขง เข้ามาตั้งบ้านเรือนทั่วภาคอีสานของไทย
การตั้งถิ่นฐาน > เหตุการณ์สำคัญของจังหวัด

เมื่อประมาณพ.ศ. 2508 - 2521 ในพื้นที่รอยต่อระหว่างอำเภอเสนางคนิคม อำเภอชานุมาน อำเภอเขมราฐ อำเภอดอนตาล และอำเภอเลิงนกทา ได้เกิดความขัดแย้งทางการเมืองเป็นพื้นที่สีชมพู ศูนย์กลางขบวนการอยู่ภายในเขตภูสระดอกบัว มีการจัดตั้งกองกำลังติดอาวุธ เพื่อต่อสู้กับทางราชการ หมู่บ้านที่มีการจัดตั้งกองกำลังมากที่สุดคือ บ้านโพนทอง บ้านโป่งหิน บ้านหนองโน บ้านสามโคก บ้านน้อยดอกหญ้า บ้านนาไร่ใหญ่ และบ้านนาสะอาด ทั้งหมดอยู่ในเขตอำเภอเสนางคนิคม กองกำลังติดอาวุธอาศัยอยู่ในป่าภูโพนทอง ภูสระดอกบัว ภารกิจหลักของกองกำลังติดอาวุธคือ การหามวลชนเพิ่ม การยึดพื้นที่เพื่อแสดงอำนาจ และขยายอาณาเขตการทำงาน โดยจัดกำลังเข้าปะทะกับกองกำลังของทางราชการด้วยอาวุธสงคราม
การจัดงานบุญงานประเพณีต่าง ๆ ในเวลานั้นไม่สามารถจัดในเวลากลางคืนได้ จะทำได้เฉพาะเวลากลางวันเท่านั้น การพัฒนาต่าง ๆ หยุดชะงักลง
ความขัดแย้งและการต่อสู้ค่อย ๆ ลดลง และยุติการต่อสู้ เมื่อปี พ.ศ. 2522 เหตุผลที่ยุติคือ ทางราชการได้กระจายความเจริญเข้าสู่พื้นที่ ทราบความต้องการและเข้าใจปัญหาของประชาชน ให้ความช่วยเหลือกลุ่มที่เคยต่อสู้กับทางราชการ โดยการจัดหาที่ทำกินให้ และลดเงื่อนไขแห่งความขัดแย้งต่าง ๆ ลง นอกจากนั้นสัญญาที่พรรคคอมมิวนิสต์เคยให้ไว้ แก่ประชาชนที่เข้าร่วมขบวนการว่า พรรคจะให้เงิน รถไถนา และรถแทรกเตอร์ ตลอดทั้งยศ ตำแหน่งต่าง ๆ เป็นเพียงโฆษณาชวนเชื่อ ทำให้กลุ่มผู้หลงผิดไม่เชื่อถือ และกลับใจให้ความร่วมมือกับทางราชการ ตั้งแต่นั้นมา
การตั้งถิ่นฐาน > เหตุการณ์กบฏผีบุญที่อำเภอเสนางคนิคม

ในปี พ.ศ. 2443  เกิดกบฏผีบุญขึ้นที่บ้านหนองทับม้า ก่อนนั้นได้มีข่าวลือไปทั่วแดนอีสานว่า หินกรวด ที่อำเภอเสลภูมิ จังหวัดร้อยเอ็ด จะกลับมากลายเป็นเงินเป็นทอง ทำให้มีคนทั่วทุกสารทิศหลั่งไหลไปที่อำเภอเสลภูมิ ชาวบ้านหนองทับม้า ก็เดินทางไปด้วย และในช่วงเวลาเดียวกัน ก็ได้มีข่าวลือแพร่กระจายออกไปว่า ฟักทองน้ำเต้า จะกลับกลายเป็นช้าง เป็นม้า ควายเผือก ควายทุยจะกลับมาเกิดเป็นยักษ์กินคน ท้าวธรรมิกราชจะมาเกิดเป็นเจ้าโลก ผู้หญิงที่เป็นโสดให้รีบมีสามี มิฉะนั้นจะถูกยักษ์จับไปกิน บ้านเมืองจะเกิดเภทภัยใหญ่หลวง ข่าวลือนี้ทำให้ชาวบ้านหวาดกลัวแตกตื่นไปทั่ว
ขณะนั้น ได้มีผู้อ้างตัวเป็นผู้วิเศษ เดินทางมาจากฝั่งซ้ายแม่น้ำโขง ชื่อ องค์มั่น และองค์เขียว แต่งตัวนุ่งขาวห่มขาวด้วยผ้าจีบต่าง ๆ กัน มีปลอกใบลานเป็นคาถาสวมศีรษะ ปรากฏตัวที่บ้านสะพือ อำเภอตระการพืชผล ให้ชาวบ้านมารดน้ำมนต์ และให้ผู้วิเศษเสกคาถาอาคมให้ นอกจากนั้นยังมีข่าวอีกกระแสหนึ่งบอกว่า ผู้วิเศษเหล่านั้นได้เตรียมการ จะยกทหารจากเวียงจันทน์เข้ามาตีเมืองอุบลราชธานี
เมื่อข้าหลวงใหญ่ต่างพระองค์สำเร็จราชการมณฑลลาวกาว ทราบข่าวจึงได้ขอกำลังจากหัวเมืองต่าง ๆ มาช่วยจนปราบได้ราบคาบ และจับผู้นำคนสำคัญคือ องค์มั่น กับองค์เขียว มาผูกมัดไว้บริเวณทุ่งศรีเมือง ถึงเจ็ดวันเจ็ดคืน คณะตุลาการจึงได้ตัดสินประหารชีวิต โดยตัดหัวเสียบประจานไว้ที่กลางทุ่งศรีเมือง
ส่วนทางเมืองเสนางคนิคมนั้น ก็ได้มีเหตุการณ์คล้าย ๆ กันคือ ได้มีพ่อใหญ่พิมสาร เดินทางมาจากบ้านด่านหนองสิบ อำเภอเลิงนกทา อ้างว่าเป็นผู้วิเศษ หลอกลวงให้ชาวบ้านโกนหัว ถ้าใครไม่ทำตามยักษ์จะจับเอาไปกิน และหากครัวเรือนใดมีควายเผือก ควายทุยให้เอาไปฆ่าทิ้งเสีย เมื่อทางราชการเมืองอุบลฯ ทราบข่าวจึงให้ทหารและเจ้าหน้าที่ ออกไปสืบข่าวได้ความว่า ผู้ที่หลอกลวงชาวบ้านให้โกนหัวคือ เฒ่าพิมสาร และพ่อใหญ่ทิม จึงจับตัวไปมัดไว้ที่นาหนองกลาง อีกสามวันต่อมาก็ถูกประหาร และนำหัวไปเสียบประจานไว้ ทางด้านตะวันออกของวัดโพธาราม